Extracte de la Convocatòria d’ajuts socials de caràcter econòmic i puntual per atendre situacions d’urgència social i necessitats bàsiques de subsistència per a l’exercici 2022 de l’Ajuntament de Deltebre.
[bookmark: _GoBack]Primer. Beneficiaris.
Persones i/o famílies empadronades al municipi de Deltebre, que estiguin en situació de vulnerabilitat econòmica puntual i/o pobresa o exclusió social, i acreditin que tenen dificultats per cobrir les seves necessitats bàsiques perquè no tenen ingressos o aquests són insuficients.
Segon. Objecte.
Atorgar prestacions social de caràcter econòmic amb caràcter d’urgència social, per tant, tenen la finalitat d’atendre situacions de necessitats puntuals, urgents i bàsiques, de subsistència, tenint en compte les condicions econòmiques, socials i familiars del beneficiari o beneficiària amb el pertinent estudi del cas.
Tercer. Bases reguladores.
Bases per l’atorgament d’ajuts socials de caràcter econòmic i puntual per atendre situacions d’urgència social i necessitats bàsiques de subsistència per a l’exercici 2022, publicades A al BOPT de data 14 de desembre de 2021, al DOGC núm. 8561, de data 13 de desembre  de 2021.

Quart. Quantia.
En funció dels punts obtinguts en la valoració efectuada pels/les professionals dels Serveis Socials d’Atenció Social Primària del CCBE assignats/des a  l’Ajuntament de Deltebre, el percentatge de la prestació serà:
	Puntuació 
	%

	De 15 a 25 punts
	40%

	De 26 a 50 punts
	60%

	De 51 a 75 punts
	80%

	De 76 a 100 punts
	100%



L’import de l’ajut es determinarà aplicant el percentatge obtingut a partir de la taula anterior a la base que representarà la quantia sol·licitada que no podrà superar, per cada unitat de convivència, el màxim de 600,00 € per convocatòria, excepte quan l’ajut econòmic que es sol·licita és per un ajut extraordinari amb proposta dels previstos a l’apartat 4 o al 5 de la Convocatòria, que es podrà presentar una nova sol·licitud de prestació.
Atesa la naturalesa de la finalitat a la qual es destina l’ajut i sempre als efectes de garantir el destí efectiu de la mateixa, el pagament es realitzarà prioritàriament de forma directa al/la proveïdor/a del servei o subministrament que es tracti. 
En aquest cas, el/la proveïdor/a de la prestació acreditarà la satisfacció de l’ajuda repercutida en la persona interessada o beneficiaria.

Els ajuts socials de caràcter econòmic i puntual per atendre situacions d’urgència social i necessitats bàsiques de subsistència d'aquesta convocatòria estan dotats amb 20.000,00 euros. 
El pagament dels ajuts es farà amb càrrec a l'aplicació pressupostària 48000. 23102 - Ajuts Urgència Social.

Cinquè. Termini de presentació de les sol·licituds.
El termini de presentació de les sol·licituds s’iniciarà el dia següent de la publicació d’aquesta convocatòria, i restarà obert fins el 22 de desembre de 2022 o fins l’exhauriment de la dotació pressupostària destinada a aquests ajuts (apartat 10 de la convocatòria), el que abans succeeixi.

Sisè. Altres.
Modalitats de l’ajut, detallades a l’annex I de la convocatòria:

- Necessitats bàsiques d’alimentació, higiene, roba i calçat.
- Habitatge.
- Subministraments.
- Atenció a menors en situació de risc.
- Atenció sanitària.
- Tributs Locals.
- Recursos per a l’alumnat. 
- Altres.

Classificació:

1.- Ajuts complementaris a aquells concedits, en primera instància, pel Consell Comarcal del Baix Ebre quan aquest no atorgui la totalitat de l’ajut proposat per no disposar de suficient consignació pressupostària.

2.- Ajuts extraordinaris excloents d’altres ajuts. Aquests ajuts seran incompatibles quan la persona sol·licitant sigui beneficiària d’altres ajuts pel mateix concepte.

a) Extraordinaris per no haver estat reconeguts
b) Extraordinaris per haver estat denegats

3.- Ajuts per connectivitat a internet. La quantia màxima de l’ajut, en aquest cas, serà el cost anual del servei de connexió a internet a la llar.

4.- Ajuts extraordinaris per pal·liar danys materials produïts en l’habitatge habitual i béns domèstics de primera necessitat per situacions d’emergència o catàstrofe causades per inclemències meteorològiques sobrevingudes. Per a habitatges dels quals no es disposi de cobertura d’assegurança, o que aquesta justifiqui que no es fa càrrec de cobrir els danys esmentats. 

5.- Ajuts Extraordinaris amb proposta.- A proposta i informe del cas de la regidoria de Servei a les Persones, la Comissió Informativa de l’Àrea #DeltebreProjecció, avaluarà les propostes, per a posterior atorgament per part de la JGL, si és el cas, per casos excepcionals i singulars d’atenció necessària amb una quantitat fixada d’acord al cas en qüestió.


Deltebre (Delta de l’Ebre), 17 gener de 2022

